Page:Welsh Medieval Law.djvu/111

 pop un oꝛ ſỽẏdogẏon ereıll oll eıthẏr ẏ penteulu ar effeırat teulu. kẏn hanfỽẏnt oꝛ ſỽẏdogẏon nẏt ẏnt un vꝛeínt. n ſar haet pop vn oꝛſỽẏdogẏon ereıll ẏtelır whe bu ạṛỵ̇ạṇṭ: a whe ugeínt arẏant. Ẏn eu galanaſ ẏ telír whe bu awheugeínt mu gan trı dꝛẏchauel. Ẏn ebedıỽ pop vn. ẏtelír wheugeínt arẏant. awheugeínt ẏỽ gobẏr pop vn oc eu merchet. Punt ẏỽ ahaner eu cowẏll. teır punt ẏỽ euhe- guedı. neb alatho dẏn talet ẏſarhaet gẏſſeuín. ac odẏna ẏ alanaſ. Nẏ bẏd dꝛẏchauel ar ſarhaet neb. letẏ ẏpenteulu uẏd ẏtẏ mỽẏhaf ẏm perued ẏ tref. canẏſ ẏnẏ gẏlch ef ẏ bẏ dant lletẏeu ẏ teulu mal ẏ bỽẏnt paraỽt ẏm pop reıt. Yn lletẏ ẏpenteulu ẏbẏd ẏ bard teulu. ar medẏc. letẏ ẏr effeırat teu- lu ac ẏſcolheıgon ẏllẏs gantaỽ uẏd tẏ ẏ caplan. letẏ effeırat bꝛenhíneſ uẏd tẏ ẏ clochẏd. letẏ ẏ dıſteín ar ſtẏdogẏon gan-